ນາຍົກຫວຽດນາມ ປະກາດໃຫ້ການຊ່ວຍເຫຼືອສປປລາວ ຮັບມືກັບການລະບາດຂອງພະຍາດຕາມຂ່າວຈາກ VOVWORLD ໃຫ້ຮູ້ວ່າ: ຕໍ່ຫນ້າສະພາບການລະບາດຂອງໂ ຄ ວ ິ ດ ຢູ່ ລາວ, ວັນທີ 30 ເມສາ ທ່ານນາຍົກລັດຖະມົນຕີ ຫວຽດນາມ ຟ້າມມີງຈິງ ໄດ້ສົ່ງສານຢື້ຢາມຖາມຂ່າວມາຍັງທ່ານນາຍົກລັດຖະມົນຕີ ລາວ ພັນຄຳ ວິພາວັນ ແລະ ແຈ້ງ
ໃຫ້ຊາບບ້ວງເງິນຫນູນຊ່ວຍດ່ວນ 500.000 USD ຂອງພັກ, ລັດ ແລະ ປະຊາຊົນ ຫວຽດນາມຊ່ວຍເຫລືອ ພັກ, ລັດ ແລະ ປະຊາຊົນ ລາວເພື່ອຮັບມືກັບການແຜ່ລະບາດຮອບໃຫມ່ຂອງໂ ຄ ວ ິ ດ.ໃນສານຢື້ຢາມຖາມຂ່າວ: ທ່ານນາຍົກລັດຖະມົນຕີ ຟ້າມມີງຈິງ ຕີລາຄາສູງບັນດາມາດຕະການ ປ້ອງກັນ ຕ້ານພະຍາດລະບາດຢ່າງຂ້ຽວຂາດ ຊື່ງ
ລັດຖະບານ ລາວ ໄດ້ຜັນຂະຫຍາຍ ພ້ອມທັງສະແດງການແບ່ງເບົາ, ເຫັນອົກເຫັນໃຈຕໍ່ຄວາມຫຍຸ້ງຍາກ, ສິ່ງທ້າທາຍ ຊື່ງ ລາວ ພວມປະເຊີນຫນ້າ.ນອກຈາກບ້ວງເງິນຫນູນຊ່ວຍ 500.00 USD, ທ່ານນາຍົກລັດຖະມົນຕີ ຟ້າມມີງຈິງ ຍັງຊີ້ນຳກະຊວງສາທາລະນະສຸກ ພ້ອມກັບບັນດາອົງການກ່ຽວຂ້ອງຂອງຫວຽດນາມ ຮີບເຮັ່ງແບ່ງເບົາບົດຮຽນ
ການຄວບຄຸມໂລກລະບາດໃຫ້ ລາວ, ສົ່ງຜູ້ຊ່ຽວຊານ ແລະ ອຸປະກອນການແພດຕ່າງໆ ຊື່ງເພື່ອນລາວ ພວມຕ້ອງການໃນວຽກງານປ້ອງກັນສະກັດກັ້ນໂລກລະບາດໂ ຄ ວ ິ ດທ່ານນາຍົກລັດຖະມົນຕີ ຟ້າມມີງຈິງ ເຊື່ອໝັ້ນວ່າ ພາຍໃຕ້ການຊີ້ນຳຂອງທ່ານນາຍົກລັດຖະມົນຕີ ພັນຄຳ ວິພາວັນ ດ້ວຍຄວາມຕັດສິນໃຈ ແລະ ເປັນຈິດຫນຶ່ງໃຈດຽວໃນ
ການປ້ອງກັນສະກັດກັ້ນພະຍາດລະບາດ ຂອງບັນດາອົງການກ່ຽວຂ້ອງ ແລະປະຊາຊົນທຸກຖ້ວນຫນ້າ, ປະເທດລາວ ແລະ ປະຊາຊົນລາວ ອ້າຍນ້ອງ ຈະຄວບຄຸມໂລກລະບາດໂ ຄ ວ ິ ດ ໄດ້ໂດຍໄວ, ຟື້ນຟູເສດຖະກິດ ສັງຄົມ ແລະ ສືບຕໍ່ພັດທະນາຢ່າງໝັ້ນຄົງເຂັ້ມແຂງ.